Huri

Huri (fra persisk: حُـورِی‎, ḥūrī; flertall av ḥaurāʾ eller  ḥūrīyah; حورية også oversatt som ḥūriyyah eller ḥūriyya; arabisk: حُـورِيَّـة‎) er skapninger ifølge islamsk mytologi definert som «... jevnaldrende hustruer», med «nydelige øyne», av «beskjedne glimt» og jomfruer som vil være i selskap til de troende i Jannah (paradis).


== Beskrivelse ==
Huriene nevnes flere steder i Koranen, og alltid i flertallsform. I Koranen er det ikke oppgitt et bestemt antall antall av hurier som en troende vil få. Når det gjelder kjønn, sier ikke Koranen at kun menn vil få dem, dermed kan det bli utledet av det at troende kvinner også vil få likesinnede menn som jomfruer. Så hurier kan både være kvinner og menn.
På en annen side brukes hunkjønn adjektiv alltid når det er noe ensartet, og Koranen sier at en av velsignelser som vil bli tildelt de i paradiset, er hurier; «som aldri tidligere er blitt berørt av en mann eller Jinn», noe som indikerer at de er kvinnelige jomfruer. De er beskrevet som jomfruer i Koranen vers 56:36.


=== Koranens beskrivelse av huri ===
I Koranen henvises de til som «partnere» som har «beskjedne», eller «beskjedne blikk», «store og vakre øyne», «øyne som perler», og «fullkomment brystparti». Ordet «huri» er blitt nevnt fire ganger og i flertall, men det er også blitt referert til det samme  på forskjellige steder i Koranen som følger:
44:54: «Slik vil det være! Og Vi vil ekte dem med vakre paradisjomfruer som har store, vakre øyne.»,
52:20: «De vil være godt tilbakelent på puter på troner tilrettelagt i rekker, og Vi vil ekte dem med vakre paradisjomfruer som har store, vakre øyne.»,
55:72: «Paradisjomfruer som er tildekket med slør i telt.»,
56:22: «og (de vil nyte selskapet av) paradisjomfruer med store, vakre øyne,»Og blant Hans tegn er at Han skapte ektefeller fra deres egen sort for dere, for at dere skulle få ro ved dem, og Han skapte kjærlighet og nåde mellom dere. Sannelig, i dette er det flere tegn (på skapelsens system) for det folk som tenker dypt etter.

Herren vår! Før dem inn i Edens hager (for det evige livet), som Du har lovet dem, og (før inn sammen med dem) dem som er rettskafne av fedrene deres og hustruene deres og barna deres. Sannelig, Du alene er den Allmektige, den mest Vise.


=== Muslimske lærdes beskrivelse av hurier ===
Detaljer vedrørende huriene er gitt av sunni-lærde. De har påpekt at huriene er fri fra urin, avføring eller menstruasjon eller graviditet symptomer eller vansker. De nevner også at alle hurier har «gjennomsiktige ben», «evig jevnaldrende», «hårfri på kropp bortsett fra øyebryn og hode», rene og ubeskrivelig deilige og vakre jomfruer.


==== ahadith-beskrivelse av hurier ====
Også ahadith (beretninger av profet Muhammed) forteller om huriene:

Muhammad al-Bukhari (810–870):... enhver vil få (minst) to hustruer av huriene, (som vil være så vakre, rene og transparente at) deres margbein i låret vil kunne ses gjennom deres ben og kjøtt.

Muslim ibn al-Hajjaj Nishapuri (821–875):Abu Huraira beretter at profeten Muhammed sa: «Den første gruppen til å tre inn i paradis, vil ha ansikter skinnende som fullmåne skinner om natten. Og gruppen etter dem, vil ha ansikter skinnende som en lysestjerne på nattehimmelen. Enhver vil få to koner og margbeinet deres vil kunne ses gjennom lårbeinet deres. Ingen vil være i paradis uten en kone.»

Abu `Isa Muhammad ibn `Isa at-Tirmidhi (At-Tirmidhi) (824–892):Al-Hasan Al-Basri sa at en gammel kvinne henvendte seg til profeten Muhammed og sa: «Å Guds Sendebud, gjør Dua for meg. slik at Allah lar meg gå inn i paradiset». Profet Muhammed svarte: «Å, mor, en gammel kvinne kan ikke gå inn i paradiset.» Kvinnen begynte å gråte og begynte å gå bort. Profeten Muhammed sa: «Fortell den eldre kvinnen at man vil ikke gå inn i paradiset som gammel, men i en ung alder. Gud vil gjøre alle kvinnene i paradiset jevnaldrende jomfruer.» Allah sa nemlig: «Giv akt! Jeg har skapt en (ny) skapning og gjort dem til jomfruer, elskere, jevnaldrende.»

En huri er en ytterst skjønn ung kvinne med en gjennomsiktig kropp (forhold i det neste livet er sjelelige, ikke verdslige kropprelaterte). Hennes margbein vil (derfor) være synlige som de indre linjene av perler og rubiner. Hun ser ut som rød vin i et hvitt glass. Hun har fargen (skinnende) hvit, og fri fra de fysiske funksjonshemminger slik som verdslige kvinners menstruasjon, overgangsalder, urin og avføring, graviditet og de relaterte symptomer. En huri er en jevnaldrende kvinne, har store bryster som er runde, og ikke slike som henger løst. Hurier bor i spektakulære høytliggende palasser.

Ibn Majah (824–887):Hurier liker ikke at (de verdslige) hustruer plager sine menn, siden huriene vil også være hustruer av de samme (verdslige) mennene i det kommende livet. Muadh ibn Jabal beretter at profeten Muhammed sa: «En kone plager aldri sin mann uten at hurier med store hvite og sorte øyne vil si: «Måtte Allah ruinere deg! Ikke plag ham! Han er bare en midlertidig gjest hos deg. Veldig snart vil han forlate deg og komme til oss.»»


==== Koran-kommentatorer om hurier ====
Muhammad ibn Jarir al-Tabari nevner at alle rettskafne kvinner, uansett alder og tid de har vært på jorden, vil bli gjenoppvekket som jomfruhustruer, og vil på samme måte som sine menn, være evig unge i paradis.
Ibn Kathir sa at huriene «er deilige jevnaldrende jomfrukvinner som aldri før har hatt seksuell omgang med noen, verken mennesker eller dsjinner, før deres menn i paradiset.» Og sa videre, «i det neste livet, etter at de er blitt gamle i dette livet, blir de brakt tilbake i paradiset som jomfruer, jevnaldrende, deilige, med lidenskap for sine menn, vakre og i humør.» Ibn Kathir sa også at Muhammad ibn Jarir al Tabari bekreftet at det ville være seksuell omgang i paradis.
Al-Qurtubi forsonet mellom en tidligere hadith som sa at «... flesteparten av beboere i Helvete (Jahannam) vil være kvinner ...», og foreslot at «mange av kvinnene som vil utgjøre flesteparten av disse kvinnene i helvete, vil være syndere som vil oppholde seg der kun for en begrenset tid, og så vil bli brakt ut av helvete, og inn i paradiset». Følgelig vil flesteparten av folk i paradis, være kvinner.
Fakhr al-Din al-Razi kommenterte at huriene som er nevnt i Koranen, vil også være «... (selv) de tannløse eldre kvinnene deres, som Gud vil skape på nytt som nye (jevnaldrende og vakre) skapninger.»


== Etymologi ==


=== Klassisk arabisk bruk ===
Ordet 'ḥūr' (arabisk: حُور‎) er flertall av både ʾaḥwar (arabisk: أحْوَر‎) (maskulin) og ḥawrāʾ (arabisk: حَوْراء‎) (ikke-maskulin) , noe som kan bli tolket som «beskjedne blikk» (eller «øyne med sterk kontrast av hvit og svart farge»,) eller som «unike av ḥawar (حَوَر)», som i seg selv betyr «øyne med intens hvit kontrast (som skinnende hvitt lys) som perler og lys-svarte pupiller». Enkelte har også foreslått at den mest korrekte oversettelsen av det bokstavelige substantivet huri, er «rene partnere med ytterst vakre øyne».


=== Sammensvarende opphav i hebraisk ===
I hebraisk er det korresponderende adjektivet חיוור hiwer samme opphav som h-w-r, som betyr «blek, hvitaktig». Den sammensvarende ordet for øyne, er עין Ayin.


=== I europeisk språk ===
Ordet «huri» er blitt en del av europeiske språk (fransk i 1654, engelsk i 1737) med betydningen av en «elegant, vakker og skjønn, og sjarmerende kvinne».


==== «Huri» er ikke det samme som «hore» ====
Det norske ordet "hore" (tysk; hure, dansk; hore, svensk; hora, nederlandsk; hoer, Proto-germansk; *hōrōn, maskuling form: Gothic hors, proto-germansk: *hōraz), stammer alle fra proto-indoeuropeisk verb opphav; *keh₂- «å elske» og er ikke etymologisk relatert til arabisk (semantikk og derfor ikke-indoeuropeisk) ordet «huri».


== Referanser ==